14/06/2012 | Administración LocalMunicipal
Betanzos
Prego de condicións para concesión de postos no mercado municipal

Convócase concurso para a concesión de postos no mercado municipal co seguinte prego de condicións, aprobado en xunta de Goberno Local en sesión do 10 de maio de 2012. PREGO DE CONDICIÓNS QUE REXERÁN A CONCESIÓN DE POSTOS NO MERCADO MUNICIPAL 1.ª.–OBXECTO. A concesión dos postos do mercado municipal que se indican no ANEXO I, que se destinarán aos fins que o dito anexo indica.2.ª.–DURACIÓN. A duración da concesión será de cinco anos, contados a partir da data de adxudicación. Serán prorrogables anualmente, de non haber denuncia dunha das partes con tres meses de antelación ao vencemento da concesión.3.ª.–REVERSIÓN. Ao remate das concesións, estas seránlle devoltas ao Concello, sen dereito do adxudicatario a indemnización por causa ningunha.4.ª.–LICITACIÓN. Só poderán acceder á licitación as persoas físicas que non teñan impedimento legal ningún para contratar con esta Administración. Os estranxeiros deberán dispoñer das correspondentes autorizacións gubernativas, se procede. As normas de oferta dos postos figuran no ANEXO I.5.ª.–ADXUDICACIÓN. A adxudicación realizarase mediante concurso, no que se valorarán as seguintes condicións: – Empadroamento do interesado no Concello de Betanzos no momento da publicación deste prego: 2 puntos. – Situación laboral do interesado: ata 4 puntos. – Condicións familiares do interesado: ata 4 puntos. – Experiencia na actividade: ata 2 puntos.6.ª.–PROCEDEMENTO. Os interesados presentarán a súa solicitude no modelo oficial. Con ela achegarán toda a documentación que consideren oportuna para xustificar os méritos de valoración da anterior base. Se o interesado non presenta documentación entenderase que non alega ningún motivo de valoración, polo que só se puntuará de oficio o empadroamento, se procede. O prazo de presentación das solicitudes será de 15 días hábiles, contados a partir do día seguinte ao da publicación do anuncio no Boletín Oficial da Provincia. As solicitudes presentaránse no Rexistro do Concello en horario de atención ao público.7.ª.–MESA DE ADXUDICACIÓN. O terceiro día hábil seguinte reuniráse a mesa de adxudicación, que estará constituída, baixo, a presidencia do alcalde (ou do concelleiro en quen delegue), pola concelleira delegada de Comercio, polo concelleiro delegado de Facenda, polo interventor e mais polo secretario do Concello, actuando de secretaria un funcionario do Concello.8.ª.–ÓRGANO DE ADXUDICACIÓN. Correspóndelle á Xunta de Goberno Local a adxudicación definitiva.9.ª.–FORMALIZACIÓN. A concesión formalizarase en documento administrativo, logo de que o interesado presente a documentación que acredita o cumprimento das súas obrigas fiscais e coa Seguridade Social.10.ª.–OBRIGAS DOS CONCESIONARIOS. Terán, entre outras, as seguintes: – Realizar, pola súa conta, as obras de adecuación que se precisen, previa autorización municipal, e mais as reparacións que cumpran. – Cumprir os horarios e as outras normas que estableza o Concello. – Pagar a taxa que estableza a ordenanza fiscal correspondente. – Cumprir coas obrigas hixiénico-sanitarias que establezan as autoridades competentes. – Non destinar os postos a finalidades distintas das autorizadas.11.ª.–DEREITOS DOS CONCESIONARIOS. Terán, entre outros, os seguintes: – Utilizar as instalacións sen máis límites ca os que impoñan as súas obrigas. – Rotular os postos, para a súa identificación, previa autorización municipal. – Comezar coa actividade unha verz formalizada a adxudicación.12.ª.–RÉXIME XURÍDICO. Para o que non estea previsto neste prego de condicións, respectarase o disposto no Real Decreto 1372/86, do 13 de xuño, no Regulamento de bens das entidades locais e no resto das disposicións de aplicación no réxime local. Betanzos, 6 de xuño de 2012. O alcalde José Ramón García Vázquez ANEXO I Os postos que son obxecto deste prego de condicións son os seguintes: Destinados a “carnicería e afíns”: postos n.º 2 E, 3 D. Destinados a “pescado” ou “froitas e verduras”: pranchas n.º 1, 2, 3, 4, 5, 6, 7, 8, 9, 10, 15, 17, 18, 19, 20, 21. Normas de oferta: 1.ª.–Cada solicitante só poderá optar a un dos postos.2.ª.–No caso de que quede algún posto vacante, cubrirase no seguinte proceso de adxudicación.3.ª.–No momento de formalización da adxudicación, os concesionarios aboarán o primeiro mes de taxa completo segundo a contía que estableza a ordenanza municipal correspondente.